recursal/SuperWikiNEXT-32B huggingface dataset:
Kódy **ISO 3166-2** pre Filipíny identifikujú 79 provincií. Prvá časť (PH) je medzinárodný kód pre Filipíny, druhá časť pozostáva z troch písmen identifikujúcich provinciu.

Spravodaj
---------

* 2002-05-21

Zoznam kódov
------------

```
PH-ABR Abra
PH-AGN Agusan del Norte
PH-AGS Agusan del Sur
PH-AKL Aklan
PH-ALB Albay
PH-ANT Antique
PH-APA Apayao
PH-AUR Aurora
PH-BAN Bataan
PH-BAS Basilan
PH-BEN Benguet
PH-BIL Biliran
PH-BOH Bohol
PH-BTG Batangas
PH-BTN Batanes
PH-BUK Bukidnon
PH-BUL Bulacan
PH-CAG Cagayan
PH-CAM Camiguin
PH-CAN Camarines Norte
PH-CAP Capiz
PH-CAS Camarines Sur
PH-CAT Catanduanes
PH-CAV Cavite
PH-CEB Cebu
PH-COM Compostela Valley
PH-DAO Davao Oriental
PH-DAS Davao del Sur
PH-DAV Davao del Norte
PH-EAS Eastern Samar
PH-GUI Guimaras
PH-IFU Ifugao
PH-ILI Iloilo
PH-ILN Ilocos Norte
PH-ILS Ilocos Sur
PH-ISA Isabela
PH-KAL Kalinga
PH-LAG Laguna
PH-LAN Lanao del Norte
PH-LAS Lanao del Sur
PH-LEY Leyte
PH-LUN La Union
PH-MAD Marinduque
PH-MAG Maguindanao
PH-MAS Masbate
PH-MDC Mindoro Occidental
PH-MDR Mindoro Oriental
PH-MOU Mountain Province
PH-MSC Misamis Occidental
PH-MSR Misamis Oriental
PH-NCO North Cotabato
PH-NSA Northern Samar
PH-NEC Negros Occidental
PH-NER Negros Oriental
PH-NUE Nueva Ecija
PH-NUV Nueva Vizcaya
PH-PAM Pampanga
PH-PAN Pangasinan
PH-PLW Palawan
PH-QUE Quezon
PH-QUI Quirino
PH-RIZ Rizal
PH-ROM Romblon
PH-SAR Sarangani
PH-SCO Cotabato
PH-SIG Siquijor
PH-SLE Southern Leyte
PH-SLU Sulu
PH-SOR Sorsogon
PH-SUK Sultan Kudarat
PH-SUN Surigao del Norte
PH-SUR Surigao del Sur
PH-TAR Tarlac
PH-TAW Tawi-Tawi
PH-WSA Western Samar
PH-ZAN Zamboanga del Norte
PH-ZAS Zamboanga del Sur
PH-ZMB Zambales
PH-ZSI Zamboanga Sibugay
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Erb Dauphina
**Dauphin** [dofén] (doslova franc. delfín) alebo **Dauphin de France** bol šľachtický titul patriaci prvorodeným synom francúzskeho kráľa a následníkom francúzskeho trónu. Titul sa používal v rokoch 1350 až 1791 a 1824 až 1830. 
Titul dauphin je obdobou titulu princ z Walesu, ktorý sa dodnes používa v Spojenom kráľovstve.
Druhorodený syn (v prípade jeho úmrtia ďalší mladší syn) francúzskych kráľov získaval titul vojvoda orléansky (franc. Duc d´Orléans).

Dejiny
------

Titul dauphin pôvodne patril od 12. storočia rodu grófov z Viennois. Názov je odvodený od erbu rodu s vyobrazením delfín. Titul dauphin z Viennois používali členovia rodu až do roku 1349, kedy Humbert II. predal tento titul francúzskemu kráľovi Filipovi VI. Podmienkou predaja sa stal kráľov sľub, že titul bude od tejto chvíle patriť vždy korunnému princovi a následníkovi trónu. Prvým nositeľom titulu sa tak stal Filipov vnuk Karol V. Múdry. Manželky následníkov trónu mali titul dauphine. 
Naposledy sa titul dauphin oficiálne používal za vlády Karola X. v rokoch 1824 – 1830.

Zdroj
-----

*Tento článok je čiastočný alebo úplný preklad článku Dauphin na českej Wikipédii.*
Logo projektu
**Bitcoin Cash** je kryptomena, ktorá vznikla 1. augusta 2017 odštiepením od kryptomeny Bitcoin. V novembri 2017 bola celková trhová hodnota Bitcoin Cash 20 miliárd dolárov.

Vznik
-----

Dôvodom vzniku Bitcoin Cash bola nespokojnosť menšej, ale vplyvnej časti bitcoinovej komunity s pomalým spracovávaním transakcií a s tým spojenými vysokými poplatkami za tieto transakcie. Zrýchlenie transakcií umožnilo navýšenie bloku z jedného na osem megabajtov. Niekoľko mesiacov po vzniku tejto meny, v decembri 2017, bol medián poplatkov za transakcie v Bitcoin 12 dolárov a 42 centov, u Bitcoin cash išlo iba 1,8 centov. V dôsledku rozdelenia meny každý majiteľ Bitcoin získal rovnaký podiel Bitcoin cash, ktorý vlastnil v Bitcoin.

Reakcia
-------

V čase jeho vzniku sa k budúcnosti Bitcoin Cash vyjadroval kriticky odborník na kryptomenu Martin Šíp pracujúci v Startupe SatoshiLabs. Bitcoin cash podporuje investor Roger Ver, prezývaný "Bitcoin Jesus", ktorý ho kvôli jeho lepšej praktickej využiteľnosti preferuje pred Bitcoinom. Bitcoin cash označuje za ten pravý Bitcoin a odmieta označovanie Bitcoin cash ako "bcash".

S kryptomenou Bitcoin cash je možné obchodovať na burzách ako napr. Bitfinex a Kraken. Od začiatku decembra 2017 je možné ho kúpiť a obchodovať s ním aj na burze Bitstamp. Na burze s kryptomenami Coinbase mal byť Bitcoin cash obchodovateľný od 1. januára 2018. obchodovanie s ním tu bolo nakoniec spustené už 20. decembra 2017.

Referencie
----------

1. ↑   *Bitstamp To Launch Bitcoin Cash Trading* [online]. Forbes, 2017-11-21, [cit. 2017-12-18]. Dostupné online. (po anglicky)
2. 1 2   *Dlouho tu nevydrží, tvrdí expert o nové kryptoměně bitcoin cash* [online]. Český rozhlas, iROZHLAS, s využitím ČTK, 2017-08-01, [cit. 2017-12-17]. Dostupné online.
3. ↑   *Odštěpený bitcoin cash míří navzdory pesimistickým očekáváním vzhůru. Překonal hranici 600 dolarů* [online]. iHNed.cz, 2017-08-02, [cit. 2017-12-17]. Dostupné online.
4. ↑   *Bitcoin láme rekordy na počkání. K magické hranici ho žene zájem velkých investorů* [online]. Aktuálně.cz, 2017-11-27, [cit. 2017-12-17]. Dostupné online.
5. 1 2   *Od Bitcoinu se odtrhla nová kryptoměna Bitcoin Cash, vytěžila už svůj první blok* [online]. Lupa.cz, [cit. 2017-12-17]. Dostupné online.
6. 1 2 3   '*Bitcoin Jesus' is 'really, really concerned' about the future of the digital currency* [online]. CNBC, 2017-12-11, [cit. 2017-12-18]. Dostupné online. (po anglicky)
7. ↑   Bitcoin Cash - kurz kryptoměny, peněženka, wiki - E15.cz. *E15.cz*. Dostupné online [cit. 2018-03-08].
8. ↑   *Bitcoin Cash (BCH): Trading to be launched 21 NOV 2017* [online]. Bitstamp, 2017-11-21, [cit. 2017-12-18]. Dostupné online. (po anglicky)

Externé odkazy
--------------

* Oficiálne stránky (po anglicky)
* Čo je to Bitcoin Cash - článok o Bitcoin Cashi, ako a prečo vznikol a nezhodách medzi zástancami BTC a BCH.

Zdroj
-----

*Tento článok je čiastočný alebo úplný preklad článku Bitcoin cash na českej Wikipédii.*
Kódy **ISO 3166-2** pre Paraguaj identifikujú 17 departmentov a hlavné mesto. Prvá časť (PY) je medzinárodný kód pre Paraguaj, druhá časť pozostáva z jedného alebo dvoch čísel alebo troch písmen identifikujúcich department alebo hlavné mesto.

Zoznam kódov
------------

```
PY-1   Concepción (Concepción)
PY-2   San Pedro (San Pedro del Ycuamandyyú)
PY-3   Cordillera (Caacupé)
PY-4   Guairá (Villarrica)
PY-5   Caaguazú (Coronel Oviedo)
PY-6   Caazapá (Caazapá)
PY-7   Itapúa (Encarnación)
PY-8   Misiones (San Juan Bautista de las Misiones)
PY-9   Paraguarí (Paraguarí)
PY-10  Alto Paraná (Ciudad del Este)
PY-11  Central (Areguá)
PY-12  Ñeembucú (Pilar)
PY-13  Amambay (Pedro Juan Caballero)
PY-14  Canindeyú (Salto del Guairá)
PY-15  Presidente Hayes (Pozo Colorado)
PY-16  Alto Paraguay (Fuerte Olimpo)
PY-19  Boquerón (Filadelfia)
PY-ASU Asunción (Asunción)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Olyntheus** (starogr. *Ολυνθεύς* – *Olyntheus*) bol v rokoch 628 a 620 pred Kr. víťaz olympijských hier v behu na jedno stadion.

Olyntheus zo Sparty zvíťazil v Olympii na 38. a 40. hrách v behu na jedno stadion. Zvíťazil v disciplíne, ktorú zaviedli už pri založení hier v roku 776 pred Kr. V Olympii sa hry o ďalšiu disciplínu, behu na dve stadiá (diaulos), rozšírili v roku 724 pred Kr. Prvým víťazom behu na dve stadiá bol Hypénos z Pisy. Na nasledujúcich hrách v roku 720 pred Kr. zaviedli tzv. *dlhý beh*, po grécky dolichos, ktorý sa na začiatku bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty. Vzdialenosť stadia (600 stôp) sa pohybovala zhruba od 175 do 200 metrov.

Na hrách v roku 628 pred Kr. keď súťažil Olyntheus, zaviedli v Olympii päťboj (*pentathlon*) dorastencov a v závere hier ho aj zrušili. Dorastenec Eutelidas zo Sparty sa tak stal jediným olympijským víťazom tejto disciplíny. Po roku 625 pred Kr. sa v Olympii začala na základoch dvoch starších chrámov výstavba Hérinho chrámu.

Referencie a bibliografia
-------------------------

1. 1 2 3 4  Eusebios, *Kronika* 2,193.
2. 1 2  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 199.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 47.
6. 1 2  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 247.

Pozri aj
--------

* Zoznam olympijských víťazov staroveku
Kódy **ISO 3166-2** pre Poľsko identifikujú 16 vojvodstiev. Prvá časť (PL) je medzinárodný kód pre Poľsko, druhá časť pozostáva z dvoch písmen identifikujúcich vojvodstvo.

Spravodaj
---------

* 2000-06-21

Zoznam kódov
------------

**PL-DS** Dolnosliezske (Dolnośląskie, Wrocław)
**PL-KP** Kujavsko-pomoranské (Kujawsko-pomorskie, Bydgoszcz)
**PL-LU** Lublinské (Lubelskie, Lublin)
**PL-LB** Lubušské (Lubuskie, Gorzów Wielkopolski)
**PL-LD** Lodžské (Łódzkie, Lodž)
**PL-MA** Malopoľské (Małopolskie, Krakov)
**PL-MZ** Mazovské (Mazowieckie, Varšava)
**PL-OP** Opolské (Opolskie, Opole)
**PL-PK** Podkarpatské (Podkarpackie, Rzeszów)
**PL-PD** Podleské (Podlaskie, Białystok)
**PL-PM** Pomoranské (Pomorskie, Gdansk)
**PL-SL** Sliezske (Śląskie, Katovice)
**PL-SK** Svätokrížske (Świętokrzyskie, Kielce)
**PL-WN** Varmsko-mazurské (Warmińsko-mazurskie, Olsztyn)
**PL-WP** Veľkopoľské (Wielkopolskie, Poznaň
**PL-ZP** Západopomoranské (Zachodniopomorskie, Štetín)

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Ifis** alebo **Ífis** (starogr. *Ἶφις* – *Ifis*, lat. *Iphis*) je v gréckej mytológii syn a nástupca argejského kráľa Alektora.

Ifis bol vnuk kráľa Argu Anaxagora, patril teda do rodu Anaxagorovcov. Bol bratom hrdinu Kapanea a otcom syna Eteokla a dcéry Euadny 

Keď Oidipov syn Polyneikes prišiel do Argu žiadať o pomoc, aby sa mohol vrátiť do rodných Téb, odkiaľ bol vyhnaný svojím bratom Eteoklom, argejský kráľ Adrastos mu vyhovel a začal zhromažďovať vojvodcov a armádu. Všetci boli pripravení bojovať proti Tébam, jediný Amfiaraos, Erifylin manžel, odmietal ísť do vojny. Ako veštec vedel, že vojna neprinesie víťazstvo a že v nej zahynú všetci vojvodcovia – až na jedného. Bol to nakoniec Ifis, ktorý povedal Adrastovi, ako by sa dalo presvedčiť Amfiaraa k vstupu do vojny Siedmich proti Tébam.

Na návrh Ifida sa potom Polyneikes uchýlil k lesti a podplatil Erifylu drahocenným čarovným náhrdelníkom, ktorý dala bohyňa Afrodita pramatke rodu Harmónii, manželke kráľa Kadma. Za tento dar sa mu odmenila Erifylé tým, že svojho manžela Amfiaraa donútila ísť na vojenskú výpravu a on spolu s ďalšími piatimi vojvodcami v boji padol. Z vodcov nakoniec vojnu prežil jediný Adrastos.

Vzhľadom na to, Ifis prežil svoje deti, po jeho smrti sa nástupcom na argejskom tróne stal jeho synovec Sthenelos, syn brata Kapanea a jeho manželky Euadny, Ifidovej dcéry .

Referencie a bibliografia
-------------------------

1. ↑  Apollodoros, *Bibliotheca*, 3,6,3.
2. ↑  Apollodoros, *Bibliotheca*, 3,7,1.
3. 1 2  Pausanias, *Periégésis tés Hellados*, 2,18,5.
4. 1 2  Apollodoros, *Bibliotheca*, 3,6,2.
5. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 384-385.
Križiacke výpravy boli séria vojenských ťažení vedených medzi európskymi kresťanmi a moslimami. Toto je bojová scéna z Prvej križiackej výpravy.
**Náboženské násilie** je pojem, ktorý pokrýva fenomén, v ktorom je náboženstvo, v celej jeho diverzite, buď objektom alebo subjektom násilného správania. Náboženské násilie je násilie motivované reakciou na náboženské zásady, texty či doktríny. Zahŕňa násilie proti nenáboženským inštitúciám, osobnostiam, objektom či aspektom a cieľom napadnutého náboženstva. Náboženské násilie neznamená len násilie spáchané náboženskými skupinami, ale tiež zahŕňa činy svetskej spoločnosti voči tej náboženskej.

Náboženské násilie je prirodzený kultúrny proces, ktorého vysvetlenie závisí na kontexte. Má tendenciu dávať veľký dôraz na symbolický aspekt činov.  Celkovo je náboženské násilie páchané z veľkého množstva ideologických dôvodov, ktoré sú často len jedným z mnohých ďalších skrytých dôvodov, najmä sociálnych či politických.

Vzťah náboženstva a násilia
---------------------------

Charles Selengut charakterizuje frázu „náboženstvo a násilie" ako „zotriasanie", prehlasujúc že „náboženstvo je opozitné k násiliu a silou pre mier a zmierenie". Uznáva však, že „história a písma sväté svetových náboženstiev rozprávajú príbehy násilia a vojen tak ako aj príbehy o mieri a láske".

Referencie
----------

1. ↑  WELLMAN, James, Tokuno, Kyoko Is Religious Violence Inevitable?. *Journal for the Scientific Study of Religion* (Journal for the Scientific Study of Religion), 2004, s. 291. DOI: 10.1111/j.1468-5906.2004.00234.x.
2. ↑  SELENGUT, Charles. *Sacred fury: understanding religious violence*. [s.l.] : [s.n.], 2008-04-28. Dostupné online. ISBN 978-0-7425-6084-0. S. 1.
Mapa japonských provincií so zvýraznenou provinciou Wakasa
Provincia **Wakasa** (jap. 若狭国 – Wakasa no kuni) bola stará japonská provincia, na území ktorej sa dnes južná časť prefektúry Fukui. Je tiež známa ako ako **Reinan** (**嶺南**). 

Starobylé hlavné mesto provincie bolo v meste Obama, ktoré sa následne stalo aj hlavným hradným mestom v období Edo.

Provincia Wakasa hraničila s provinciami Ečizen, Ómi, Tanba, Tango a Jamaširo.

Dejiny
------

Pred *obdobím ricurjó* (7.-8. storočie), bola provincia Wakasa súčasťou štátu Jamato. Veľa svätýň a kláštorov bolo založených počas tohto obdobia. 

Veľa kláštorov v oblasti Wakasa, ako Wakasahime (Obama) a Kehi (Curuga), bolo dôležitých v období Jamato. Kvôli prevahe kláštorov je Obama niekedy nazývaná aj "Nara pri mori".

Provincia Wakasa tiež poskytovala ryby a ďalšie plody mora pre štát Jamato a preto bola nazývaná aj "krajina potravy".

Od *obdobia ricurjó* až do obdobia Edo, boli ryby z Wakasa, najmä makrely, dopravované do miest Nara, alebo Kjóto. V období Edo bolo mesto Curuga základňou lodí *Kitamaebune]', ktoré spájali Osaku s Hokurikuom a Ezom na severe.*

Elektrárne
----------

V súčasnosti je v oblasti Wakasa päť atómových elektrární a je nazývaná aj "downtown atómových elektrární".

  


| * z
* d
* u
Bývalé japonské provincie |
| --- |
| 
* Aki
* Awa (Kantó)
* Awa (Šikoku)
* Awadži
* Biččú
* Bingo
* Bizen
* Bungo
* Buzen
* Cušima
* Čikugo
* Čikuzen
* Čišima
* Dewa
* Eččú
* Ečigo
* Ečizen
* Harima
* Hida
* Hidaka
* Higo
* Hitači
* Hizen
* Hjúga
* Hóki
* Iburi
* Iga
* Ijo
* Iki
* Inaba
* Ise
* Išikari
* Iwami
* Izu
* Izumi
* Izumo
* Jamaširo
* Jamato
* Kaga
* Kai
* Kawači
* Kazusa
* Kii
* Kitami
* Kózuke
* Kuširo
* Mikawa
* Mimasaka
* Mino
* Mucu
* Musaši
* Nagato
* Nemuro
* Noto
* Oki
* Ómi
* Ošima
* Ósumi
* Owari
* Sacuma
* Sado
* Sagami
* Sanuki
* Seccu
* Suó
* Suruga
* Šima
* Šimocuke
* Šimósa
* Šinano
* Širibeši
* Tadžima
* Tanba
* Tango
* Tešio
* Tokači
* Tosa
* Tótómi
* Wakasa

 | Vlajka Japonska |
**Náboženská spoločnosť** je spoločenstvo ľudí, ktorí sa hlásia k spoločnému náboženstvu resp. náboženská organizácia zabezpečujúca a realizujúca verejný výkon kultu. V užšom zmysle (pozri nižšie) je to takáto organizácia iná než tradičná recipovaná cirkev.

Právo
-----

Historicky sa rozlišovali (napr. v Uhorsku a potom v prvej ČSR) tzv. recipované cirkvi a náboženské spoločnosti. Z cirkví činných na Slovensku medzi (uhorské a potom česko-slovenské) recipované cirkvi po roku 1895 patrili latinská cirkev, gréckokatolícka cirkev, evanjelická cirkev augsburského vyznania, reformovaná kresťanská cirkev, pravoslávna cirkev, unitári a židovské náboženské obce, ostatné (aj kresťanské) legálne povolené organizácie mali postavenie "náboženských spoločností". Podľa tohto tradičného rozdelenia sa dodnes niekedy rozlišujú "cirkvi" v užšom zmysle (t. j. bývalé recipované cirkvi) a "náboženské spoločnosti" v užšom zmysle (t. j. ostatné; porovnaj napr. zoznam v článku "náboženská spoločnosť" v Encyklopédii Slovenska).

V súčasnom slovenskom práve (a česko-slovenskom práve od roku 1949) sa pojem používa vždy v spojení "cirkev alebo náboženská spoločnosť" (pozri článok cirkev alebo náboženská spoločnosť), čím sa právne stiera akýkoľvek rozdiel medzi výrazmi cirkev a náboženská spoločnosť. Podobne je tomu napríklad v Česku a Rakúsku.

Zdroje
------

* náboženské spoločnosti. In:  *Encyklopédia Slovenska*. 1. vyd. Zväzok IV N – Q. Bratislava : Veda, 1980. 600 s. S. 17.
* FILIT – zdroj, z ktorého pôvodne čerpal tento článok.
**Veľhad kráľovský** (*Boa constrictor*) je had z čeľade veľhadovitých. Ide o nejedovatý druh, žijúci v Strednej a Južnej Amerike. Pre svoju miernu povahu je obľúbený u chovateľov.

Opis
----

Charakteristickým znakom je trojuholníková hlava, ktorá je výrazne oddelená od silného tela. Sfarbenie veľhada kráľovského siaha od červenohnedej, cez oranžovú a žltú až po tmavohnedú s oranžovo-červeným chvostom. Od nosa až ku krku sa tiahne tmavý pruh. Na bruchu je had tmavo krémový až žltý. V zajatí dorastá do dĺžky 2,5 až 3 m.

Chov v zajatí
-------------

Ideálnym prostredím je terárium s dennou teplotou od 22 °C na najchladnejšom mieste až po takmer 40 °C na výhrevnom kameni. V noci by mala teplota klesnúť asi o 3-8 °C, ale nikdy by nemala poklesnúť pod 20 °C. Pre dospelého jedinca s veľkosťou cca 2,8 metra je dostatočné terárium veľkosti 160 x 90 x 90 cm (DxŠxV) so silnejším konárom, na ktorý by sa had mohol zavesiť (z konára aj radi lovia), a bazénikom, z ktorého had pije, ale sa tam aj namočí (hady vo vode ležia aj niekoľko dní).

Ide o jeden z najčastejšie chovaných druhov na Slovensku. Vo voľnej prírode sa pária hlavne na jar, ale v teráriách sa už na jeseň. Keď sa mláďatá narodia, majú asi 40 cm. Samica je gravidná 120 až 200 dní, rodí 10 až 50 mláďat. Mláďatá sa do 14 dní života 1. krát zvlečú a začínajú loviť maličké myšky a holíčatá.

Potrava sa volí podľa veľkosti mláďat, z myšiek sa na bezsrsté potkany prechádza pri 1. mesiaci života mláďaťa. Na potravu nie sú nároční; sú veľmi žraví, a nezriedka sú obézni. Keď sú hady dospelé, dokážu zožrať kurčatá, holuby, myši, potkany, morčatá a králiky.

Potrava
-------

Vo voľnej prírode lovia cicavce, vtáctvo, ale aj iné plazy. Svoju korisť usmrtia zadusením. Obmotajú sa celým telom okolo koristi a silným stiskom ju zabijú. Potravu požierajú celú, od hlavy.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Veľhad kráľovský**
* Spolupracuj na Wikidruhoch Wikidruhy ponúkajú informácie na tému **Veľhad kráľovský**
Súradnice: 43° 04′ 48″ s.š. 79° 04′ 15.6″ z.d.

Kanadská časť, Horseshoe Falls
Časť v USA, American Falls a Bridal Veil Falls
**Niagarské vodopády** (angl. Niagara Falls, franc. Chutes Niagara) sú známe vodopády na hranici Kanady a USA. Ležia na rieke Niagara v dvojmestí Niagara Falls v kanadskej provincii Ontário a Niagara Falls v americkom štáte New York. Rieka Niagara je dlhá iba 56 km a odvádza vodu z Erijského jazera do Ontárijského jazera. Niagarské vodopády majú tri navzájom oddelené časti: *Horseshoe Falls* (Konská podkova, kanadská časť vodopádov) a *American Falls* (Americké vodopády, americká časť vodopádov) a priľahlé *Bridal Veil Falls* (Svadobný závoj, americká časť vodopádov). Niagarské vodopády nie sú významné svojou výškou, ale mohutnosťou. S priemerným ročným prietokom 5 936 m³/s sú najmohutnejšími vodopádmi v Severnej Amerike. Jazerá navštívi približne 10 miliónov turistov ročne.

Opis
----

Horseshoe Falls sú vysoké 53 m, no American Falls sú vysoké iba 21 m, a to kvôli hromade skál, ktorá sa tam zosunula v roku 1954. Väčšie Horseshoe Falls sú široké 790 m, menšie American Falls 320 m. Maximálny prietok je až 5 700 m³/s. Počas leta, keď sa z rieky odvádza maximálne množstvo vody do elektrárne, prietok klesá na 2 832 m³/s a v noci sa ešte dokonca znižuje asi na polovicu.

Vznik
-----

Za svoj vznik vďačia Niagarské vodopády ľadovej dobe, ktorá sa skončila asi pred 10 tisíc rokmi. Mohutný ľadovec, ktorý sa vtedy plazil z východnej Kanady až do okolia dnešných vodopádov, sa posúval po teréne ako obrovský buldozér, drvil pôdu a skaly a rozhŕňal ich navôkol. Prehlboval korytá riek a vytváral priehlbiny pre budúce jazerá, iné zase zahŕňal rozdrveným materiálom a nútil rieky hľadať si nové korytá. Potom, ako sa ľadovec začal topiť, voda z Veľkých kanadských jazier si po zahrnutí bývalého odvodňovacieho kanála začala hľadať novú cestu a vytvorila sa dnešná rieka Niagara. Keď novovytvorená rieka narazila na odolné vrstvy vápenca, tieto erodovali oveľa pomalšie ako nižšie položené mäkšie horniny, hlavne bridlica. Pretože spodná mäkká vrstva erodovala oveľa ľahšie, rieka podomlela hornú odolnú vrstvu a vytvorila vodopády. Pôvodne boli vodopády o niečo severnejšie, ale erózia ich postupne posunula o niekoľko kilometrov na juh. V súčasnosti tesne nad vodopádmi rozdeľuje rieku Niagaru ostrov Goat Island a vodopády sa tak delia na tri časti. Hoci erózia bola v tomto storočí inžinierskymi zásahmi spomalená, vodopády sa budú neustále približovať k Erijskému jazeru. Technici sa snažia tento proces čo najviac spomaliť.

Referencie
----------

1. 1 2 3  ČEMAN, Róbert. *Neživá príroda*. 1. vyd. Bratislava : MAPA Slovakia Bratislava, 1999. ISBN 80-967723-9-2.
2. ↑   *Niagara Falls History of Power – Historical and engineering data on the U.S. and Canadian power stations* [online].. Dostupné online. (anglicky)

Pozri aj
--------

* Iguaçu vodopády

Iné projekty
------------

Commons
* Spolupracuj na Commons Commons ponúka multimediálne súbory na tému **Niagarské vodopády**

Externé odkazy
--------------

* Niagarské vodopády - webkamera
* Fotogaléria a informácie o Niagarských vodopádoch
**Entelechia** je činná podstata veci; životný tvorivý princíp, životný činiteľ. Prvý filozof, ktorý systematicky tematizoval entelechiu, bol Aristoteles: entelechia je v látke sa uskutočňujúca forma, účelná, dovršujúca sa činnosť alebo sila, ktorá ako princíp podmieňuje a určuje každý vyvoj, najmä vývoj živočíchov.

Entelechia podľa Aristotela
---------------------------

Podľa Aristotela je entelechia imanentný, vnútorný formujúci princíp, ktorý je vlastný každej látke, každému živočíchovi, a ktorý spôsobuje prejavovanie sa ich podstatného jadra.

Entelechia je skutočnosť, že niečo sa stáva účinným, pôsobiacim vzhľadom na prostú možnosť; entelechia je ďalej stav úplnosti, zavŕšenosti, resp. (imanentný) cieľ (telos), ku ktorému niečo smeruje.

Pojem entelechie pochádza z Aristotelovho učenia o *dynamis* a *energei* a má podobný význam ako *energeia*.

Entelechia v novovekej filozofii
--------------------------------

Novoveká filozofia vytvára pojem entelechie vychádzajúc z organického chápania prírody: svoj pojem zameriava najmä proti čisto mechanickým, kauzálnym koncepciám prírody, ktoré vychádzajú z anorganickej látky.

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
Centrálna budova Viacomu v New Yorku
**Viacom Inc.** je americký mediálny konglomerát so svetovou pôsobnosťou na poli satelitných a káblových televíznych spoločností (MTV networks, BET), filmovej produ kcie a distribúcie (Paramount Pictures) majoritným akcionárom Viacom Inc. je spoločnosť National Amusements, ktorej väčšinovým vlastníkom je Sumner Murray Redstone. Vlastní 80 % akcií spoločnosti a je zároveň predsedom predstavenstva spoločnosti Viacom Inc.

História spoločnosti
--------------------

V marci 2005, vtedajší Viacom oznámil verejnosti rozdelenie spoločnosti na dve samostatné korporácie (Viacom Inc. a CBS Corporation). Trhová cena spoločnosti stagnovala aj kvôli rivalite medzi Lesom Moonvesom a Tomom Ferstonom, dlhoročnými riadiacimi pracovníkmi CBS corp. a MTV networks. Rozdelenie spoločnosti bolo povolené predstavenstvom Viacomu 31. decembra 2005 a tým defacto zrušila zmluvu o fúzií Viacomu a CBS corp. z roku 1999.

Spoločnosti patriace pod Viacom Inc.
------------------------------------

### Televízne spoločnosti

* BET Networks
	+ Bet
	+ Bet J
* MTV Networks
	+ Atomfilms
	+ Addictinggames
	+ CMT
	+ Comedy Central
	+ GameTrailers
	+ Harmonix
	+ IFILM
	+ Logo
	+ MTV
	+ MTV2
	+ MTV Networks international
	+ MTVU
	+ MTV3 S
	+ Neopets
	+ Nickelodeon - Nick JR.
	+ Nick at Nite
	+ Noggin
	+ Parentsconnect-gocitykids
	+ Quizilla
	+ Shockwave
	+ Spike TV
	+ the N
	+ TV land
	+ Urge
	+ VH1
	+ VH1 classic
	+ VH1 Soul
	+ Virtual Worlds
	+ Xfire

### Filmové spoločnosti

* Paramount Pictures corp.
	+ Paramount pictures
	+ Dreamworks studios
	+ Paramount vantage
	+ MTV films
	+ Nickelodeon movies
	+ Home entertainment

Externé odkazy
--------------

* Viacom, domovská stránka
**Viachodnotová logika** je logický systém, ktorého výrazy nadobúdajú v interpretácii viac ako dve pravdivostné hodnoty.

Neklasické logiky sú rozšírením klasickej logiky, ktoré je založené na klasických
logických spojkách a ich dichotómnom pravdivostnom systéme. Ich odklon od
klasickej logiky spočíva teda buď vo viachodnotovosti pravdivostného systému
alebo v používaní nových logických spojok, ktoré nemajú analógiu v klasickej logike.
Neklasické logiky nie sú len kuriozitou modernej logiky, v informatike, prírodných
vedách a v technike existujú netriviálne situácie, keď nevystačíme
s klasickou logikou (napr. s dichotómnym pravdivostným systémom), ale musíme
upriamiť pozornosť na viachodnotovosť pravdivostného systému alebo na nové
logické spojky. Łukasiewiczova logika je rozšírením klasickej logiky v tom smere,
že zavádza tretiu pravdivostnú hodnotu „neviem", ktorá je označená číselným
symbolom ½, čiže môže byť charakterizovaná ako logika s „trojhodnotovým"
pravdivostným systémom. Sémantika a syntax tejto logiky má podobné vlastnosti
ako klasická dvojhodnotová logika, dokonca v tejto logike platí veta o úplnosti,
t. j. každá formula, ktorá je logicky odvoditeľná zo systému axióm a pravidla modus
ponens, je aj tautológia a naopak. Intuicionistická logika je také rozšírenie
klasickej logiky, ktoré má skoro totožný axiomatický systém s klasickou výrokovou
logikou (zákon dvojitej negácie je substituovaný slabším zákonom kontradikcie).
Diametrálna odchýlka od klasickej logiky spočíva v tom, že sémantika intuicionistickej
logiky už nemôže byť realizovaná klasickým postupom pomocou
tabuľkovej metódy, ale vyžaduje nové „neklasické" postupy Kripkeho sémantiky,
založenej na predstave možných svetov.

Referencie
----------

* V. Kvasnička a J. Pospíchal.: Matematická logika, STU vydavateľstvo, Bratislava 2006
CN Tower v Toronte, najvyššia veža na svete a člen World Federation of Great Towers
**Veža** je hranolovitý alebo valcovitý stavebný objekt, ktorého výška značne (relatívne) prevyšuje jeho pôdorysné rozmery. Veža je často súčasťou inej budovy (napríklad kostolná veža) a často sa zužuje smerom k vrcholu.

Niekedy, najmä v oblasti telekomunikácií, sa definícia veže obmedzuje navyše tak, že nejde o stožiar, čo je vežovitá konštrukcia, ktorá je ukotvená lanami a podobne, teda sa nenesie sama. Existujú ale aj kombinácie stožiara a veže, tzv. hybridné veže.

Dejiny
------

Najstaršia známa je babylonská veža (asi 600 pred Kr.), ktorá mala tvar kocky so stranou 90 m. Ďalšie významné veže sú:

* veža dómu v Ulme (14. stor. 161 m)
* Eiffelova veža (1889, 300 m)
* Ostankinská veža (539 m)
* CN Tower v Toronte (553 m)
* Šikmá veža v Pise (55,863 m)

Veže sa pôvodne stavali na ochranné a pozorovacie ciele alebo na vysielanie a prijímanie zvukových či svetelných signálov (zvonica, minaret, maják). Dominujúci charakter veže viedol k výstavbe veží z panoramatických dôvodov, a to najprv v indickej a čínskej starovekej architektúre. Kresťanské zvonice (kompanily) sa pôvodne stavali ako samostatné objekty a až neskôr sa stali súvislou časťou kostola.

Druhy
-----

Významné druhy veží sú:

* zvonica, kostolná veža, minaret
* maják
* strážna veža
* hradná veža, zámocká veža v hradoch a zámkoch
* vyhliadková veža (rozhľadňa) v turizme
* televízna veža, rozhlasová veža, retranslačná veža, telekomunikačná veža, vysielacia veža v telekomunikáciách
* silážna veža, senná veža v poľnohospodárske
* vodárenská veža (vežový vodojem) vo vodnom hospodárstve – výtlačnom vodovode
* letisková riadiaca veža (kontrolná veža) na letiskách
* chladiaca veža v továrňach, najmä elektrárňach
* rozhodcovská veža pri lyžiarskych mostíkoch
* vrtná veža pri ťažbe

Pozri aj
--------

* World Federation of Great Towers

Iné projekty
------------

WikicitátyCommonsWikislovník
* Spolupracuj na Wikicitátoch Wikicitáty ponúkajú citáty od alebo o **Veža (stavba)**
* Spolupracuj na Commons Commons ponúka multimediálne súbory na tému **Veža (stavba)**
* Spolupracuj na Wikislovníku Wikislovník ponúka heslo ****Veža (stavba)****
**Anakin Skywalker** (\*42 BBY - 5 ABY) je fiktívna postava zo sveta Hviezdnych vojen, ústredná postava epizód I - III. 

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Ako dieťa žijúce v otroctve spolu s jeho matkou ho našiel Qui-Gon Jinn na planéte Tatooine. Zistil, že Anakin má väčší počet midichlorianov ako majster Yoda (viac ako 20 000), čo znamenalo, že práve Anakin môže byť „vyvolený", ako hovorilo proroctvo. S pomocou Qui-Gon Jinna Anakin po víťazstve pretekov získal slobodu. 

Qui-Gon Jinn presvedčil radu Jediov, aby sa mohol Anakin stať jeho učňom (padawanom). Qui-Gon Jinn však zahynul pri súboji s Darth Maulom. Hneď na to Maula porazil Qui-Gon Jinnov starší učeň Obi-Wan Kenobi, ktorý sa ujal Anakina a vycvičil ho. Z Anakina sa stal Rytier Jedi, neskôr sa stal aj členom rady Jediov. 

Anakin mal dve deti so svojou manželkou Padmé (zomrela pri pôrode), syna Luka a dcéru Leiu. Miloval Padmé a kvôli svojim víziám o jej smrti sa dal zlákať na temnú stranu. Kancelár Palpatine šikovne využil Anakinove obavy. Je však ironické, že Anakinov prechod na temnú stranu bol zapríčinený obavami o život Padmé. Pritom mal však veľký podiel na jej smrti, lebo keď to Padmé zistila, stratila vôľu žiť. Zradil svojho majstra a celý Rád Jedi.

Kancelár Palpatine (Darth Sidious) začal Anakina zvádzať na temnú stranu sily. Anakin nakoniec podľahol a stal sa učňom Dartha Sidiousa, stal sa z neho Sithský Lord - Darth Vader. Na konci ep. VI ale znovu obnoví svoju identitu Anakina Skywalkera, keď zachráni svojho syna pred Palpatinom. Dá sa povedať, že láska k jeho rodine a pohľad na utrpenie syna ho obrátilo späť k svetlej strane.

 Opis zápletky alebo rozuzlenia príbehu sa tu končí.
Mapa najvýznamnejších rímskych ciest. Via Aurelia je žltá.

|  |  |
| --- | --- |
| Portal | Portál cestyHistorický portál |

**Via Aurelia** je rímska cesta, ktorá spájala Rím s mestami Cosa a Pisae (dnešná Pisa). Jej dĺžka bola 336 kilometrov.

Pre fungovanie a expanziu Ríma životne dôležitú cestu vybudoval okolo roku 241 pred Kr. konzul Gaius Aurelius Cotta, po ktorom dostala i meno. Skúsenosti s budovaním ciest mal z pôsobenia na Sicílii, kde budoval vojenské komunikácie počas Púnskej vojny.

Priebeh
-------

Via Aurelia dopĺňala už existujúcu sieť rímskych ciest a mala rovnako ako ostatné šírku 15 stôp a míľnikmi značené vzdialenosti. V Ríme prechádzala mostom Pons Aemilius a po vybudovaní hradieb opúšťala mesto v smere na západ bránou Porta Aurelia. Pokračovala k mestu *Alsium* a pobrežím k dôležitej vojenskej základni *Cosa*. Vlastná Via Aurelia končila v strategicky dôležitom prístave *Pisae*, odkiaľ ríša podnikala výpravy proti Kartágu a Galii. 

V roku 109 pred Kr. bola cesta predĺžená zhruba o 200 míľ úsekom zvaným *Via Aemilia Scaura*, postaveným M. Aemiliusom Scaurusom. Cesta tak spájala Rím s mestami Dertona, Placentia, Cremona, Aquilea a *Genua* (Janov). 

Súčasná diaľnica SS1 vedená v trase starej cesty je i dnes známa ako La Via Aurelia.

Zdroj
-----

* *Tento článok je čiastočný alebo úplný preklad článku Via Aurelia na anglickej Wikipédii.*

  


| * z
* d
* u
Rímske cesty |
| --- |
| 
* Via Aemilia
* Via Aemilia Scauri
* Via Agrippa
* Via Amerina
* Via Anicia
* Via Appia
* Via Aquillia
* Via Aquitania
* Via Asturica Burdigalam
* Via Augusta
* Via Augusta Pretoria
* Via Aurelia
* Via Bracara Asturicam
* Via Cassia
* Via Claudia Augusta
* Via Clodia
* Via Confluentana
* Via Corsica
* Via Decia
* Via Delapidata
* Via Devana
* Via Domitia
* Via Domiziana
* Via Egnatia
* Via Fenollentis
* Via Flaminia
* Via Gallica
* Via Hadriana
* Via Julia Augusta
* Via Labicana
* Via Latina
* Via Lusitanorum
* Via Mala
* Via Maris
* Via Militaris
* Via Ostiensis
* Via Pontica
* Via Popilia
* Via Portuensis
* Via Praenestina
* Via Postumia
* Via Sacra
* Via Salaria
* Via Traiana
* Via Traiana Nova
* Via Valeria
* Via Vallespiri

 |
**Ručenie** je jeden zo spôsobov zabezpečenia záväzku. Spočíva v tom, že ručiteľ, osoba vždy odlišná od dlžníka, na seba vezme povinnosť uspokojiť pohľadávku veriteľa, ak tak neučiní dlžník. Ide o dohodu medzi veriteľom a ručiteľom, ktorou vznikne nový záväzok a ručiteľ sa dostane do pozície veľmi podobnej dlžníkovi. Ručenie sa najčastejšie používa pri úveroch a pôžičkách, pri ktorých veriteľ ich zabezpečenie obyčajne vyžaduje, pretože dlžník nie je schopný ihneď sám platiť.

Charakter ručenia
-----------------

Ručiteľský záväzok je voči hlavnému záväzku akcesorický a subsidiárny. 

Jeho akcesorickosť a subsidiarita sa prejavuje predovšetkým v tom, že ak zanikne pohľadávka veriteľa, napr. preto, že ju dlžník splní, zanikne tým automaticky aj ručenie. Zákonnými výnimkami je nahradenie zaniknutého záväzku novým záväzkom alebo zánik hlavného záväzku v obchodnoprávnych vzťahoch, ak k tomu došlo z dôvodov nemožnosti plnenia dlžníkom či zánikom dlžníka. 

Subsidiarita ručenia zase spočíva v tom, že veriteľ môže chcieť splnenie pohľadávky ručiteľom až vtedy, keď k tomu najprv a bezvýsledne vyzve dlžníka. V obchodnoprávnych vzťahoch platí, že predchádzajúca výzvy nie je potrebná, ak je nepochybné, že dlžník svoj dlh nesplní. Niekedy môže byť v rámci ručenia navyše dohodnuté tzv. „dobrodenie poriadku", ktoré znamená, že veriteľ sa na ručiteľa obráti až vtedy, keď sa márne pokúsi získať svoju pohľadávku po dlžníkovi súdnou cestou. Veriteľ má okrem toho voči ručiteľovi tzv. informačnú povinnosť, t.j. musí mu na požiadanie uviesť aktuálnu výšku svojej pohľadávky, a ručiteľ môže voči nemu naopak uplatniť všetky námietky, ktoré by inak mohol uplatniť dlžník. Ak potom bude ručiteľ donútený splniť danú pohľadávku za dlžníka, môže potom od neho požadovať náhradu poskytnutého plnenia (tzv. regres). Toto právo na náhradu je majetkové a môže sa preto premlčať počas všeobecnej premlčacej lehoty.

Zmenkové a šekové ručenie
-------------------------

Ručiteľ zmienky sa nazýva avalista alebo aval. Postavenie avalistu je značné odlišné od postavenia bežného ručiteľa, jeho záväzok nie je subsidiárny, pretože veriteľ sa nemusí najprv obracať na dlžníka. Na druhej strane akcesorickosť záväzku je významne oslabená. Neplatnosť hlavného záväzku z iných dôvodov nemá na záväzok avalistu žiadny vplyv. 

Šekové ručenie je so zmenečným ručením prakticky identické.

Pozri aj
--------

* Dlžník
* Veriteľ

Zdroj
-----

* *Tento článok je čiastočný alebo úplný preklad článku Ručení na českej Wikipédii.*
**Anaktor** alebo **Anaktór** (starogr. *Ἀνάκτωρ* – *Anaktor/iný prepis Anaktór*) je v gréckej mytológii syn mykénskeho kráľa Élektryóna a jeho manželky Anaxo.

Podľa antického autora Apollodora z Atén, Anaktor bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Fylonoma, Kelainea, Amfimacha, Lysinoma, Cheirimacha, Archelaa, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.

Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón ich nároky zmietol zo stola. Premožení hnevom sa preto dohodli, že mu ukradnú dobytok. Synovia Élektryóna sa im však postavili na odpor a po krvavom boji z nich zostal nažive len Euéres, ktorý strážil lode. Zo synov Élektryóna prežil len najmladší Likymnios. Tafančania, ktorí unikli, predali potom dobytok élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.

Referencie a bibliografia
-------------------------

1. 1 2  Apollodoros, *Bibliotheca*, 2,4,5.
2. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 124.
3. 1 2 3  Apollodoros, *Bibliotheca*, 2,4,6.
Maďarsko **Maďarské národné hokejové družstvo žien do 18 rokov** je maďarské reprezentačné družstvo v ľadovom hokeji zložené zo žien, ktoré v druhom kalendárnom roku príslušnej sezóny dovŕšia vek najviac 18 rokov. Hlavným trénerom je Csaba Gömöri.

MS 2012: postup medzi svetovú elitu
-----------------------------------

### Kvalifikácia o postup do I. divízie

V sezóne 2011/12 sa maďarské družstvo žien do 18 rokov prvýkrát zúčastnilo majstrovstiev sveta svojej vekovej kategórie. Ako úplný nováčik muselo najprv podstúpiť boje v kvalifikácii o účasť v I. divízii. Kvalifikácia sa uskutočnila v dňoch 29. novembra – 4. decembra 2011 v talianskom Asiagu. Maďarská reprezentácia vyhrala všetkých päť zápasov, v ktorých dosiahla skóre 37:4 a ako víťaz kvalifikácie postúpila spolu s druhým Spojeným kráľovstvom do hlavného turnaja I. divízie.

### Prvá divízia

Hlavný turnaj sa uskutočnil v dňoch 29. decembra 2011 – 4. januára 2012 v nórskom Tromsø. Aj v ňom obsadili maďarské hráčky prvé miesto a vybojovali si postup do elitnej Top divízie MS 2013. V prvom stretnutí tohto turnaja sa stretli so Slovenskom, nad ktorým zvíťazili 7:0, čo bol výsledok s najvyšším gólovým rozdielom v tomto turnaji. Jediný bod Maďarsko stratilo v zápase s Japonskom, nad ktorým zvíťazilo po samostatných nájazdoch.

Členkou víťazného tímu, ktorý vybojoval pre Maďarsko postup medzi svetovú elitu, bola aj hráčka slovenského klubu Šarišanka Prešov Enikő Tóthová.

### Najlepšie hráčky

Podľa individuálnych štatistík MS I. divízie vrátane kvalifikácie najlepšími hráčkami maďarskej reprezentácie do 18 rokov boli:

* Alexandra Huszáková, útočníčka, Budapešť Stars
* Fanni Gasparicsová, útočníčka, Budapešť Stars
* Jekatyerina Maszlova, útočníčka, Budapešť Stars
* Franciska Kiss-Simonová, obrankyňa, Budapešť Stars
* Anikó Némethová, brankárka, Ferencváros Budapešť

Referencie
----------

1. ↑  Výsledky kvalifikácie na iihf.com (po anglicky)
2. ↑  Výsledky hlavného turnaja I. divízie na iihf.com (po anglicky)

Zdroje
------

* Súpiska Maďarska v kvalifikácii o postup do I. divízie MS 2012 (po anglicky)
* Súpiska Maďarska v hlavnom turnaji I. divízie 2012 MS 2012 (po anglicky)
**Anafora** je slovná figúra, opakovanie rovnakého slova alebo skupiny slov na začiatku po sebe idúcich veršov alebo viet, opak epifory.

Anafora (z gréc. znovuuvedenie i epanafora): štylistická figúra, ktorá vzniká opakovaním tých istých slov alebo skupiny slov na začiatku za sebou idúcich veršov, prípadne viet v prozaických textoch. Anafora je vhodným prostriedkom na vytváranie vetného paralelizmu. Na začiatku jednotlivých veršov či viet v próze sa obyčajne opakuje významové jadro, ku ktorému sa pridávajú nové výpovede, metafory a iné básnické trópy. V tvorbe nadrealistov sa k anafore priraďujú rozličné asociácie vytvárajúce medzi sebou ostré významové kontrasty, prípadne zabezpečujúce gradáciu. 

Nadrealistická tvorba priam oplýva anaforou: 

* Ostávajte zdravé vilky nocou zmietnuté
* Ostávajte zdravé hlavy tŕním ovité
* Ostávajte zdravé kolieska na dvojkolke
* Ostávajte zdravé drobné mince v tobolke
* Ostaň aj ty zdravý medicejský kardinál
* Že si Boccaciovi pri básnení radieval

(Š. Žáry: Bronzová vlčica) 

V slov. naturizme sa anafora stáva vhodným prostriedkom lyrizácie prózy a zároveň zabezpečuje využívanie vetného paralelizmu a priraďovanie rozličných asociácií akoby pod seba. Uplatňuje sa pritom simultánnosť radenia výpovedí, čo je charakteristický znak lyriky oproti sukcesívnosti prevládajúcej v epike: Po chvíli ozve sa zdola, z hmly, jemný klepot. Klepot sa pravidelne zosilňuje. Z osuhle na dne údolia vynoruje sa postava. Môže to byť blúdiaci duch tohto pustého kraja. Môže to byť zlovestný posol vojen, požiarov, hladu a moru. (D. Chrobák: Návrat O. Baláža)

Príklady anafory
----------------

### 1. ukážka

**Jedno**, či náhliš sa
**jedno**, či ležíš chorý
**jedno**, či drvíš skaly a prenášaš hory
**jedno**, či neprijímaš návštevy
**jedno**, či blúdiš v tme a cestu hľadáš pustatinou
**jedno**, či sedíš na lavičke v parku
alebo trpíš obrátený stene.
### 2. ukážka

**Láska** je rozkvitnutá ruža,
**láska** sú slzy v očiach muža,
**láska** je dieťa pri hraní,
**láska** sú kvety v náručí ženy,
**láska** je úsmev i cez slzy,
**láska** je odkaz tvojej mamy,
**láska** sú tieto moje riadky,
**láska** je niečo prekrásne.

Diela
-----

* Ján Kostra - Každý deň

Iné projekty
------------

Wikislovník
* Spolupracuj na Wikislovníku Wikislovník ponúka heslo ****Anafora (poetika)****
Svätý **Ménas** (iné tvary mena pozri pod Ménas; fl. 6. stor.) bol mních v Kláštore svätej Kataríny na Sinaji. Jeho pamiatku si na Sinaji pripomínajú 5. januára.

Život
-----

Súdiac podľa stredovekého diela *Rebrík do raja* od Ióanna Klimaka zomrel niekedy v 6. storočí pred tým, než sa Klimakos stal igumenom. V kláštore zastával významné miesto, bol „druhým mužom" kláštora po opátovi. Ako mních mal prežiť päťdesiat deväť rokov a vystriedať všetky služby v kláštore. Podľa svedectiev iných mníchov, ktoré vo svojom diele opisuje Klimakos, bol Ménas veľmi zbožný a poslušný voči miestnemu opátovi. Mal najmenej jedného nasledovníka (žiaka). Po jeho smrti mala z jeho tela podobne ako z mnohých iných svätcov vytekať voňavá myrha.

Referencie
----------

1. 1 2 3   MINA. In:  *Pravoslavnaja enciklopedija*. Tom. 45. Merri Deľ Vaľ – Michail Parecheli. Moskva : Cerkovo-naučnyj centr „Pravoslavnaja enciklopedija", 2017. [Cit. 2022-07-30]. Dostupné online. ISBN 978-5-89572-052-3. S. 239.
2. ↑  FREEDMAN, Paul. *Out of the East: Spices and the Medieval Imagination*. New Haven, London : Yale University Press, 2008. ISBN 978-0-300-15135-0. S. 85.

Literatúra
----------

* *Nebeský žebřík*. Preklad A. Sarkissian. Červený Kostelec : Pavel Mervart, 2015. ISBN 978-80-7465-125-0. S. 80.
Socha Euricha v Madride, (J. Porcel, 1750 – 53).
**Eurich** (\* cca 415 – † 484, známy tiež ako *Evaric*, *Erwig*, špan. *Eurico*) sa stal vizigótskym kráľom po smrti svojho brata Teodoricha II. v roku 466. Eurich bol jedným z najsilnejších germánskych vládcov v čase úpadku a konca Západorímskej ríše. V občianskych vojnách porazil niekoľko ďalších uchádzačov o trón a stal sa tak nepopierateľným vládcom zjednotených Vizigótov. V roku 470 odrazil invázia keltského magnáta Riothama a rozšíril svoje kráľovstvo ďaleko na sever, možno až do miest pri rieke Somma. Počas jeho vlády získala Vizigótska ríša úplnú nezávislosť od Rímskej ríše, Vizigóti ovládali celý Pyrenejský polostrov (okrem Galície, kde vládli Svébi) a okolo 2/3 dnešného Francúzska.

Referencie
----------

* Peter Heather, *Gótové*, Lidové noviny, Praha 2002

  


|  |
| --- |
| Eurich**Balthovci** |
| Vladárske tituly |
|
| Predchodca**Teodorich II.** | **kráľ**466 – 484 | Nástupca**Alarich II.** |

Autoritné údaje: * GND: 102387419
* LCCN: n88227004
* VIAF: 232263672
* WorldCat: lccn-n88227004
*Kentaur zatĺka Kainea do zeme*, antický lekythos, cca 500-490 pred Kr.
**Kaineus** (starogr. *Καινεύς* – *Kaineus*, lat. *Caeneus*) je v gréckej mytológii syn lapithského kráľa Elata.

Kaineus sa narodil ako pekné dievča menom **Kainis**, do ktorej sa po rokoch zaľúbil boh Poseidón. Keď sa Lapiti chystali na vojenskú výpravu proti Kentaurom, aj ona sa chcela výpravy zúčastniť, požiadala preto boha Poseidóna, aby ju zmenila na muža. Poseidón jej prianiu vyhovel a ako mužovi mu ponechal aj nezraniteľnosť, ktorú mu daroval odmenou za lásku, ešte ako dievčaťu.

V bitke ho potom Kentauri nevedeli zabiť, ale napokon to vyriešili tak, že ho obrovskými balvanmi a polenami zarazili do zeme. Podľa starších mýtov ho zarazili až do podsvetia,
kde sa opäť stal dievčaťom, podľa mladšej verzie unikol premenený na vtáka.

Referencie a bibliografia
-------------------------

1. 1 2 3  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 237.
2. ↑  Apollónios Rodský, *Argonautica*, 1,57–65.
3. ↑  Vergílius, *Aeneis*, 6,440-477.
4. ↑  Ovidius, *Metamorphoses*, 12,522-536.
ATI Rage IIC PCI
**ATI Rage** je séria grafických čipsetov podporujúca GUI 2D akceleráciu, video akceleráciu a 3D akceleráciu. Je to nasledovník 2D akcelerátorov série ATI Mach.

3D Rage
-------

Pôvodný čip Rage bol založený na 2D jadre Mach64 s novou 3D funkcionalitou a MPEG-1 akceleráciou. Bol použitý v karte ATI Xpression, ktorá predtým používala Mach64.

3D Rage II (IIC, II+, II+DVD)
-----------------------------

Rage druhej generácie priniesol asi 2x vyšší výkon v 3D. Grafický procesor bol založený znova na prepracovanom GUI engine Mach64, ktorý ponúkal optimálny 2D výkon s pamäťou EDO alebo SGRAM. 3D Rage II čip bol rozšírený, pinovo kompatibilný s pôvodným 3D Rage. PCI verzia bola v 2D rýchlejšia o 20 percent a pridala podporu prehrávania MPEG-2 (DVD). Ovládač podporoval Microsoft Direct3D a Reality Lab, QuickDraw 3D Rave, Criterion RenderWare a Argonaut BRender. OpenGL ovládače boli k dispozícii pre profesionálnu 3D a CAD komunitua ovládače Heidi pre používateľov AutoCAD-u. Ovládače boli k dispozícii pre Windows 95, Windows NT, Mac OS, OS/2 a Linux.

Táto karta bola integrovaná do niekoľkých počítačov Macintosh, vrátane Macintosh G3, Power Mac 6500 a pôvodný iMac G3. (RageII+). V počítačoch kompatibilných s IBM PC, používali ich karty 3D Xpression+, 3D Pro Turbo a pôvodný All-in-Wonder.

Špecifikácia RAGE II+DVD
* 60 MHz jadro
* 60 MHz pamäť
* 480 MB/s priepustnosť pamäte
* DirectX 5.0

  


| * z
* d
* u
Zoznam GPU firmy AMD |
| --- |
| 2D zobrazenie | Mach |
| DirectX kompatibilné | 

|  |  |
| --- | --- |
| DirectX 5 až 9.0c | Rage • R100 • R200 • R300 • R420 • R520 (R580) |
| DirectX 10 + 10.1 | R600 • R680 • R700 |
| DirectX 11 | R800 • R900 |
| DirectX 11.1 | GCN |

 |
| Rady kariet | 

|  |  |
| --- | --- |
| Radeon | Radeon 7000 • Radeon 9000 |
| Rada X | Radeon X100 • Radeon X1000 |
| Rada HD | Radeon HD 2000 • Radeon HD 3000 • Radeon HD 4000 • Radeon HD 5000 • Radeon HD 6000 • Radeon HD 7000 • Radeon HD 8000 |

 |
| Budúce GPU | GCN 2 |
| GPU pre konzoly | Flipper (GameCube) • Xenos (Xbox 360) • Hollywood (Wii) |
| Technológie | CrossFireX • HyperZ • Z-Buffer • FireStream • TruForm (N-Patch) • HyperMemory • PowerPlay • UVD • Avivo HD • Hybrid Graphics • XGP • Multi Rendering • Video Immersion • Rialto • XvBA • HD3D • SmartShader • SmoothVision • FullStream • VISION Engine • Eyefinity |
| Programy | VISION Engine Control Center (Catalyst) • OverDrive • fglrx (Linux) • HydraVision • HLSL2GLSL • Video converter (AVIVO) • Fusion Utility • System Monitor • AMD APP |
| Súvisiace články | Zoznam technológií firmy AMD |